Kat en Wolf met Chris Chameleon en Daniella Deysel – Vrydag, 6 Julie | ReedValley Wines
Die immergewilde Chris Chameleon is terug op die ReedValley-verhoog op Vrydag, 6 Julie.
Chris Chameleon en Daniella Deysel is Kat en Wolf. Hierdie musikale projek is gebore uit die begeerte van beide hierdie kunstenaars om buite die kou van hul gevestigde name op vryer vleuels met beeld, klank en kostumering in die ongewone wildernis van hul verbeelding te sweef.
In Kat en Wolf breek Chris en Daniella weg van die konvensie van hul respektiewelike korpusse en slag die heilige koeie van verwagting, die selfvonnis van beroepsklassifisering en die maak-vir-smaak eise wat gestel word aan diegene wat hul wend tot die waan van ’n lewensvatbare musiekloopbaanbestaan.